**Z** **Á P I S N I C A**

napísaná z 21. zasadnutia Obecného zastupiteľstva v Pobedime, konaného dňa 20. júna 2022 o 17.00 hodine v zasadacej miestnosti OcÚ Pobedim.

**P r í t o m n í :**

Mgr. Martin Lednický - starosta obce, Mgr. Ivan Pastorek – zástupca starostu obce, Elena Cagalová, Gabriel Havrlent, Ing. Ladislav Melicher, Eva Pogranová, Gabriela Kamenská, Lucia Kameniarová a Jana Miklovičová - pracovníčky obce, Lukáš Šimor a Ing. Martin Foltán – zástupcovia spol. JRK

**O s p r a v e d l n e n í :**

Mgr. Andrea Augustínová, Rastislav Čop, Ing. Marián Mitošinka, Martin Piškula, Ing. Anna Dekanová – kontrolórka obce

**P r o g r a m :**

1. Otvorenie zasadnutia

2. Kontrola plnenia uznesení

3. Podnety občanov

4. Záverečný účet obce Pobedim za rok 2021 a stanovisko hlavného kontrolóra obce

Pobedim k záverečnému účtu obce za rok 2021

5. Konsolidovaná výročná správa (uvádza údaje z individuálnej výročnej správy) obce

Pobedim za rok 2021

6. Schválenie kontokorentného úveru

7. Schválenie volebného obvodu a počtu poslancov na obdobie 2022-2026

8. Schválenie rozsahu výkonu funkcií (úväzok) starostu vo volebnom období 2022-2026

9. Návrh zmluvy o zriadení vecného bremena – COOP Jednota

10. Prerokovanie projektu Komunitné centrum v obce Pobedim

11. Prerokovanie projektu Rekonštrukcia a nadstavba zdravotného strediska Pobedim

12. Prerokovanie projektu Rekonštrukcia budovy pre hasičskú techniku

13. Žiadosť o odkúpenie časti obecného pozemku reg. E, parc.č. 2150/2 – Boris a Slavka

Toráčoví

14. Interpelácie

15. Informácie starostu

16. Rôzne

17. Záver

**Bod 1. Otvorenie zasadnutia**

V úvode 21. zasadnutia Obecného zastupiteľstva v Pobedime, pred začatím oficiálnej časti, dal starosta obce Mgr. Martin Lednický priestor zástupcom spoločnosti JRK – p. Lukášovi Šimorovi a Ing. Martinovi Foltánovi, ktorí predstavili svoju ponuku týkajúcu sa programu odpadového hospodárstva. Bližšie informovali poslancov o činnosti ich spoločnosti, ktorá sa zaoberá analýzou odpadov, evidenciou odpadov, sprostredkovaním kompostární na biologicky rozložiteľný, kuchynský a reštauračný odpad.

Následne starosta obce Mgr. Martin Lednický privítal prítomných a otvoril 21. zasadnutie Obecného zastupiteľstva v Pobedime o 17.00 hod. v zasadacej miestnosti OcÚ Pobedim. Skonštatoval, že je prítomná nadpolovičná väčšina poslancov, takže zastupiteľstvo je uznášania schopné. Vedením zápisnice bola poverená Gabriela Kamenská, za overovateľov boli určení poslanci: Ing Ladislav Melicher a Gabriel Havrlent. Program zasadnutia bol jednohlasne schválený prítomnými poslancami.

**U z n e s e n i e č. 138**

Obecné zastupiteľstvo v P o b e d i m e

a) **s c h v a ľ u j e** predložený program 21. zasadnutia OZ.

|  |  |  |  |
| --- | --- | --- | --- |
| **Hlasovanie**  **Uzn. č. 138/2022** | **Počet** | | **Mená poslancov** |
| Za: | 5 | | E. Cagalová, G. Havrlent, Ing. Ladislav Melicher, Mgr. I. Pastorek, E. Pogranová |
| Proti: | 0 | |  |
| Zdržali sa: | 0 | |  |
| Neprítomní: | | 4 | Mgr. A. Augustínová, R. Čop, Ing. M. Mitošinka M. Piškula |
| Nehlasovali: | 0 | |  |

Uznesenie **bolo** /~~nebolo~~ schválené

**Mgr. Martin Lednický, starosta obce ..............................................**

**Bod 2. Kontrola plnenia uznesení**

Na 20. zasadnutí OZ, ktoré sa konalo 28.3.2022 boli predložených 6 uznesení: Uzn.č. 132-137. Uzn. č. 135 sa plní priebežne, zvyšné boli splnené hneď. Prehľad o  plnení uznesení tvorí prílohu zápisnice.

**Bod 3. Podnety občanov**

Podnety občanov tlmočil G. Havrlent:

- dopytoval sa na termín otvorenia zberného dvora – starosta odpovedal, že prebieha proces schvaľovania na povolenie Zberného dvora.

**Bod 4. Záverečný účet obce Pobedim za rok 2021 a stanovisko hlavného kontrolóra obce**

**Pobedim k záverečnému účtu obce za rok 2021**

Ekonómka obce Lucia Kameniarová oboznámila prítomných poslancov o spôsobe vypracovania a zverejnenia záverečného účtu obce, ktorý bol po dobu 15 dní zverejnený na úradnej tabuli obce a webovom sídle obce. K záverečnému účtu predložila svoje stanovisko aj hlavná kontrolórka obce Ing. Anna Dekanová, o ktorom oboznámila prítomných poslancov ekonómka obce L. Kameniarová. Kontrolórka obce odporučila obecnému zastupiteľstvu predložený návrh záverečného účtu schváliť bez výhrad. Záverečný účet obce Pobedim za rok 2021 spolu so Stanoviskom hlavného kontrolóra obce Pobedim k záverečnému účtu obce Pobedim za rok 2021 tvorí prílohu tejto zápisnice.

**U z n e s e n i e č. 139**

Obecné zastupiteľstvo v P o b e d i m e

a) **b e r i e n a  v e d o m i e** správu hlavného kontrolóra a stanovisko k Záverečnému účtu za rok 2021,

b) **s c h v a ľ u j e**  Záverečný účet obce a celoročné hospodárenie za rok 2021 **bez výhrad**,

c) **s c h v a ľ u j e**  použitie zostatku finančných operácií na tvorbu rezervného fondu vo výške 2441,28 EUR,

d**) s c h v a ľ u j e**  použitie prostriedkov z rezervného fondu obce v sume **9 409,00 EUR** na

* obstaranie dlhodobého majetku, vybudovanie prístrešku k domu smútku.

**Termín: ihneď zodpovedný: Obecný úrad**

**Kameniarová**

|  |  |  |  |
| --- | --- | --- | --- |
| **Hlasovanie**  **Uzn. č. 139/2022** | **Počet** | | **Mená poslancov** |
| Za: | 4 | | G. Havrlent, Ing. L. Melicher, Mgr. I. Pastorek, E.Pogranová |
| Proti: | 0 | |  |
| Zdržali sa: | 1 | | E. Cagalová |
| Neprítomní: | | 4 | Mgr. A. Augustínová, R. Čop, Ing. M. Mitošinka, M. Piškula, |
| Nehlasovali: | 0 | |  |

Uznesenie **bolo** /~~nebolo~~ schválené.

**Mgr. Martin Lednický, starosta obce ..............................................**

**Bod 5. Konsolidovaná výročná správa (uvádza údaje z individuálnej výročnej správy)**

**Obce Pobedim za rok 2021**

Konsolidovanú výročnú správu, ktorá uvádza údaje z individuálnej výročnej správy Obce Pobedim za rok 2021 predložila k prerokovaniu ekonómka obce Lucia Kameniarová. Poslanci Konsolidovanú výročnú správu (uvádza údaje z individuálnej výročnej správy) Obce Pobedim za rok 2021, ktorá tvorí prílohu tejto zápisnice zobrali na vedomie bez výhrad.

**U z n e s e n i e č. 140**

Obecné zastupiteľstvo v P o b e d i m e

a) **b e r i e n a  v e d o m i e**  Konsolidovanú výročnú správu Obce Pobedim za rok 2021

(uvádza údaje z individuálnej výročnej správy) bez výhrad.

**Termín: --- zodpovedný: obecný úrad**

**Kameniarová**

|  |  |  |  |
| --- | --- | --- | --- |
| **Hlasovanie**  **Uzn. č. 140/2022** | **Počet** | | **Mená poslancov** |
| Za: | 5 | | E. Cagalová, G. Havrlent, Ing. Ladislav Melicher, Mgr. I. Pastorek, E. Pogranová |
| Proti: | 0 | |  |
| Zdržali sa: | 0 | |  |
| Neprítomní: | | 4 | Mgr. A. Augustínová, R. Čop, Ing. M. Mitošinka M. Piškula |
| Nehlasovali: | 0 | |  |

Uznesenie **bolo** /~~nebolo~~ schválené.

**Mgr. Martin Lednický, starosta obce ..............................................**

**Bod 6. Schválenie kontokorentného úveru**

Starosta obce spolu s ekonómkou obce informovali poslancov ohľadom otvorenia kontokorentného úveru. Z úveru vo výške 20.000,- € by sa čerpali finančné prostriedky do 30.9.2023 na krytie bežných výdavkov v prípade oneskoreného prídelu podielových daní zo štátneho rozpočtu. Na vznesené otázky poslancov odpovedala ekonómka obce Lucia Kameniarová. Obecné zastupiteľstvo prijatie kontokorentného úveru schválilo.

**U z n e s e n i e č. 141**

Obecné zastupiteľstvo v P o b e d i m e

a) **s c h v a ľ u j e** prijatie kontokorentného úveru vo výške **20 000,00 €** na financovanie

bežných výdavkov obce do 30.9.2023, poskytnutého zo strany VÚB a.s. so sídlom

Mlynské nivy 1, 829 90 Bratislava, SR, IČO 31 320 155, zapísanej v obchodnom

registri Okresného súdu Bratislava 1, oddiel Sa, vložka č.: 341/B za podmienok

dojednaných v príslušnej úverovej zmluve s možnosťou jej prolongácie /zmeny/

dodatkom k zmluve na účely zabezpečenia financovania bežných výdavkov,

b) **s c h v a ľ u j e** krytie kontokorentného úveru na bežné výdavky a vystavenie vlastnej

blankozmenky na rad banky za účelom zabezpečenia pohľadávky banky z prijatého

úveru a podpísanie dohody o vyplňovacom práve k blankozmenke.

**Termín: ihneď zodpovedný: obecný úrad**

**Kameniarová**

|  |  |  |  |
| --- | --- | --- | --- |
| **Hlasovanie**  **Uzn. č. 141/2022** | **Počet** | | **Mená poslancov** |
| Za: | 5 | | E. Cagalová, G. Havrlent, Ing. Ladislav Melicher, Mgr. I. Pastorek, E. Pogranová |
| Proti: | 0 | |  |
| Zdržali sa: | 0 | |  |
| Neprítomní: | | 4 | Mgr. A. Augustínová, R. Čop, Ing. M. Mitošinka M. Piškula |
| Nehlasovali: | 0 | |  |

Uznesenie **bolo** /~~nebolo~~ schválené.

**Mgr. Martin Lednický, starosta obce ..............................................**

**Bod 7. Schválenie volebného obvodu a počtu poslancov na obdobie 2022-2026**

Starosta obce informoval prítomných poslancov o nadchádzajúcich voľbách, ktoré sa budú konať dňa 29.10.2022 a s nimi súvisiacej potrebe určiť počet volebných obvodov a počet poslancov obecného zastupiteľstva. Poslanci s návrhom určiť 1 volebný obvod a 9 poslancov do obecného zastupiteľstva súhlasili a uznesenie jednohlasne schválili.

**U z n e s e n i e č. 142**

Obecné zastupiteľstvo v P o b e d i m e

a) **b e r i e n a v e d o m i e** návrh uznesenia, ktorým sa určujú pre voľby

poslancov obecného zastupiteľstva, ktoré budú vykonané dňa 29. októbra 2022,

volebné obvody a počet poslancov obecného zastupiteľstva v nich,

b) **u r č u j e** v zmysle § 166, ods. 3 zákona č. 180/2014 Z.z. o podmienkach výkonu

volebného práva a o zmene a doplnení niektorých zákonov v znení neskorších predpisov

a v súlade s rozhodnutím predsedu Národnej rady SR o vyhlásení volieb do orgánov

samosprávnych krajov, ktoré bolo uverejnené v Zbierke zákonov SR pod č. 209/2022 Z.z.,

pre obec Pobedim **jeden volebný obvod, v ktorom sa bude voliť 9 poslancov do**

**obecného zastupiteľstva**.

**Termín: plní sa priebežne zodpovedný: Obecný úrad**

|  |  |  |  |
| --- | --- | --- | --- |
| **Hlasovanie**  **Uzn. č. 142/2022** | **Počet** | | **Mená poslancov** |
| Za: | 5 | | E. Cagalová, G. Havrlent, Ing. Ladislav Melicher, Mgr. I. Pastorek, E. Pogranová |
| Proti: | 0 | |  |
| Zdržali sa: | 0 | |  |
| Neprítomní: | | 4 | Mgr. A. Augustínová, R. Čop, Ing. M. Mitošinka M. Piškula |
| Nehlasovali: | 0 | |  |

Uznesenie **bolo** /~~nebolo~~ schválené.

**Mgr. Martin Lednický, starosta obce ..............................................**

**Bod 8. Schválenie rozsahu výkonu funkcií (úväzok) starostu vo volebnom**

**období 2022-2026**

Starosta obce oboznámil poslancov o zvyklosti vykonávať funkciu starostu na plný úväzok, nielen v našej obci, ale aj v okolitých väčších obciach. Poslanci nemali žiadne námietky a uznesenie jednohlasne schválili.

**U z n e s e n i e č. 143**

Obecné zastupiteľstvo v P o b e d i m e

a) **b e r i e n a v e d o m i e** návrh uznesenia, ktorým sa určuje rozsah výkonu funkcie

(úväzok) starostu obce na nasledovné funkčné obdobie,

b) **u r č u j e** v zmysle § 11, ods. 4, písm. i) zákona SNR č. 369/1990 Zb. o obecnom

zriadení v znení neskorších predpisov, že vo volebnom období 2022 – 20269 bude starosta

obce Pobedim vykonávať funkciu na plný pracovný úväzok.

**Termín: plní sa priebežne zodpovedný: Obecný úrad**

|  |  |  |  |
| --- | --- | --- | --- |
| **Hlasovanie**  **Uzn. č. 143/2022** | **Počet** | | **Mená poslancov** |
| Za: | 5 | | E. Cagalová, G. Havrlent, Ing. Ladislav Melicher, Mgr. I. Pastorek, E. Pogranová |
| Proti: | 0 | |  |
| Zdržali sa: | 0 | |  |
| Neprítomní: | | 4 | Mgr. A. Augustínová, R. Čop, Ing. M. Mitošinka M. Piškula |
| Nehlasovali: | 0 | |  |

Uznesenie **bolo** /~~nebolo~~ schválené.

**Mgr. Martin Lednický, starosta obce ..............................................**

**Bod 9. Návrh zmluvy o zriadení vecného bremena – COOP Jednota**

Ďalším bodom OZ bolo prerokovanie návrhu zmluvy o zriadení vecného bremena s COOP Jednota Trenčín, s.d., v ktorom starosta obce informoval o možnostiach pri zriadení vzájomného vecného bremena na parc. č. 770/3, ktorej vlastníkom je obec a parc. č. 770/1, ktorej vlastníkom je COOP Jednota Trenčín, s.d. Poslanci sa dopytovali ohľadom poplatkov v súvislosti so zápisom do katastra. Starosta navrhol riešenie formou individuálneho platenia zo strany obce, ako aj zo strany COOP Jednota, s.d., prípadne iba zo strany COOP Jednota Trenčín, s.d., nakoľko bola navrhovateľom. Poslanci s návrhom o zriadení vzájomného vecného bremena súhlasili.

**U z n e s e n i e č. 144**

Obecné zastupiteľstvo v P o b e d i m e

a) **b e r i e n a v e d o m i e** návrh zmluvy o zriadení vzájomného vecného bremena s COOP Jednota Trenčín, s.d.

b) **s c h v a ľ u j e** návrh zmluvy o zriadení vzájomného vecného bremena s COOP Jednota Trenčín, s.d.

**Termín: --- zodpovedný: Obecný úrad**

|  |  |  |  |
| --- | --- | --- | --- |
| **Hlasovanie**  **Uzn. č. 144/2022** | **Počet** | | **Mená poslancov** |
| Za: | 5 | | E. Cagalová, G. Havrlent, Ing. Ladislav Melicher, Mgr. I. Pastorek, E. Pogranová |
| Proti: | 0 | |  |
| Zdržali sa: | 0 | |  |
| Neprítomní: | | 4 | Mgr. A. Augustínová, R. Čop, Ing. M. Mitošinka M. Piškula |
| Nehlasovali: | 0 | |  |

Uznesenie **bolo** /~~nebolo~~ schválené.

**Mgr. Martin Lednický, starosta obce ..............................................**

**Bod 10. Prerokovanie projektu Komunitné centrum**

V ďalšom bode programu oboznámil starosta obce poslancov s možnosťami riešenia projektu Komunitné centrum. Rovnako informoval aj o podmienkach dotácie na projekt, ktorý je potrebné vyriešiť do konca kalendárneho roka, na čo reagovali viacerí poslanci a navrhli riešiť tento bod na najbližšom zastupiteľstve, keď budú prítomní poslanci vo väčšom počte ako na tomto zasadnutí. Mgr. I. Pastorek predniesol návrh riešiť aspoň strechu budovy bez dotácie, z rozpočtu obce, prípadne pôžičkou. E. Pogranová navrhuje upustiť od projektu, nakoľko nie je doposiaľ urobený finančný rozbor projektu. Ing. L. Melicher predniesol názor, že prevádzka komunitného centra cez projekt by vyšla finančne rovnako, ako keby sa vezme úver. V závere sa poslanci dohodli, že bod 10 sa presúva na najbližšie zastupiteľstvo, keď budú prítomní viacerí poslanci.

**Bod 11. Prerokovanie projektu Rekonštrukcia a nadstavba zdravotného strediska**

**Pobedim**

Podobne ako v predchádzajúcom bode, starosta obce informoval o podmienkach a možnostiach v rámci riešenia projektu Rekonštrukcia a nadstavba zdravotného strediska Pobedim. Vzhľadom na vývoj cien a podmienky projektu navrhuje zrušiť výberové konanie súťaže, nakoľko projekt je možné zrealizovať iba v prípade, že víťaz súťaže získa financie zo ŠFRB. Na čo Ing. L. Melicher reagoval, aby sa preverilo u právnika, či je možné projekt zrušiť. G. Havrlent navrhuje podrobne popísať informácie týkajúce sa tohto bodu, s predstihom ich doručiť všetkým poslancom a riešiť tento bod na najbližšom zastupiteľstve. Ing. L. Melicher podotkol, aby sa tento bod presunul, ale s tým, že starosta preverí možnosti zrušenia verejnej súťaže u právnika. Poslanci sa dohodli, že aj tento bod sa presúva na najbližšie zastupiteľstvo a poverili starostu obce, aby preveril podmienky zrušenia verejnej súťaže u právnika.

**Bod 12. Prerokovanie projektu Rekonštrukcia budovy pre hasičskú techniku**

V bode 12 informoval starosta obce o dotácii na rekonštrukciu budovy pre hasičskú techniku. Vzhľadom na upravený rozpočet a v súvislosti s tým zvýšenú cenovú ponuku o necelých 10 000 eur navrhuje dotáciu buď minúť alebo vrátiť. G. Havrlent navrhuje aj tento bod presunúť na najbližšie zasadnutie OZ, na čo Mgr. I. Pastorek reaguje s návrhom dohodnúť si termín najbližšieho zasadnutia OZ v prvej polovici júla a doriešiť tieto body. Poslanci sa po vzájomnej diskusii ohľadom termínu najbližšieho zasadnutia OZ dohodli na termíne 11.7.2022 alebo 13.7.2022, kde opätovne prerokujú body 10, 11, 12 a poverili starostu obce Mgr. M. Lednického, aby spracoval všetky informácie týkajúce sa týchto bodov a včas ich poslal poslancom OZ.

**Bod 13. Žiadosť o odkúpenie časti obecného pozemku reg. E, parc. č. 2150/2 – Boris a Slavka Toráčoví**

V tomto bode bola poslancom predložená žiadosť, doručená na Obecný úrad od Borisa a Slavky Toráčových, ktorí žiadajú odkúpiť pozemok parc. č. 2150/2, k. ú. Pobedim. Po preskúmaní tejto žiadosti však poslanci nesúhlasia s odpredajom obecného pozemku, nakoľko táto parcela je zahrnutá v rámci projektu Zberný dvor a takisto sa v blízkosti parcely nachádza stojisko pre zberné nádoby. Poslanci podotkli, že žiadatelia nemajú zaplatené podĺžnosti voči obci a preto budú o tejto žiadosti rokovať, až keď žiadatelia svoje dlhy voči obci vyrovnajú.

**Bod 14. Interpelácie**

* G. Havrlent – sú kontajnery na stojisku v „jame“

starosta - nie

G. Havrlent – prečo?

starosta – časová zaneprázdnenosť

G. Havrlent – po každom vývoze vyzerá stojisko katastrofálne

* E. Pogranová – prečo platiť obecných pracovníkov, ktorí to tam musia upratovať, keď si robia občania okolitých domov neporiadok na stojisku na tzv. Staničnej ulici?

starosta – dôvod realizácie stojiska na tzv. Staničnej ulici bol, aby sa eliminoval neporiadok na ulici, čo ale ani po vybudovaní stojiska nepomohlo. Preto starosta navrhuje spoločne s poslancami osobne dohovoriť občanom z „jamy“ v oblasti triedenia a vyhadzovania odpadu

* G. Havrlent – pripomína doložiť kontajnery na stojisko v „jame“

starosta – 3-4 kusy máme k dispozícii, do najbližšieho zastupiteľstva (11.7. alebo 13.7.) ich dodáme na stojisko

* G. Havrlent – sprostredkúva pochvalu za prístrešok pri dome smútku s dotazom, či by bolo možné osadiť lavičky pod prístreškom pri dome smútku pre starších a pozostalých počas pohrebných obradov
* E. Cagalová – veľa ľudí sa sťažovalo na rómsku akciu v svadobke – hluk, neporiadok, stoličky vonku, ovracané okolie. Kto to po nich upratoval?

E. Pogranová – prečo sa im to dovolilo?

starosta – môžeme sa o tom baviť, ja to vidím z čisto finančného hľadiska – je to systém príjmov a môžeme o tom diskutovať, či prenajímať priestory pre podobné akcie. Upratovali si po sebe sami.

G. Havrlent – návrh zvýšiť cenu pre občanov mimo Pobedima

* E. Cagalová – intenzívnejšie sa povenovať oprave cesty oproti obecnému úradu, nakoľko obyvatelia tejto ulice majú problém tam prejsť autom

E. Pogranová – v podobne zlom stave je aj cesta pri soche sv. Floriána pri rod. Vavrových

starosta – aj cesta pri rod. Číčových je v zlom stave, tento úsek by sme mohli finančne vykryť tento rok, treba dať spraviť cenovú ponuku

**Bod 15. Informácie starostu**

- uvítanie detí do života

- MDD – dňa 25.6. pripravujeme atrakcie pre deti, sponzori prisľúbili darčeky, polícia ukážku, hasiči penu, sú pripravené súťaže

- Pogrom – článok v novinách SME a v Trenčianskych novinách

- návrh na brigádu pri hasičskej zbrojnici – úprava šachty - zo strany hasičov

**Bod 15. Rôzne**

---

**Bod. 16. Záver**

Starosta poďakoval poslancom za účasť na rokovaní a 21. zasadnutie Obecného zastupiteľstva v Pobedime vyhlásil za skončené.

starosta obce:

zapisovateľka: overovatelia: